ODLOČBA KOMISIJE

z dne 30. novembra 2009

o določitvi okoljskih meril za podelitev znaka Skupnosti za okolje za leseno pohištvo

(notificirano pod dokumentarno številko C(2009) 9522)

(Besedilo velja za EGP)

(2009/894/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,

po posvetovanju z Odborom Evropske unije za znak za okolje,

ob upoštevanju naslednjega:

Ukrepi, predvideni s to odločbo, so v skladu z mnenjem odbora, ustanovljenega na podlagi člena 17 Uredbe (ES) št. 1980/2000 –

SPREJELA NASLEDNJO ODLOČBO:

Člen 1

Skupina proizvodov „leseno pohištvo“ zajema samostoječe ali vgradne enote, ki se uporabljajo za shranjevanje, obešanje, ležanje, sedenje, delo in uživanje hrane v zasebnih notranjih prostorih ali na prostem ali se uporabljajo v notranjih prostorih za poslovne namene. Poslovni nameni vključujejo pisarniško in šolsko pohištvo ter pohištvo za restavracije in hotele.

Izpolnjeni so naslednji pogoji:

Člen 2

Da se kosu lesenega pohištva lahko podeli znak Skupnosti za okolje v skladu z Uredbo (ES) št. 1980/2000, mora spadati v skupino proizvodov „leseno pohištvo“, opredeljeno v členu 1 te odločbe, in ustrezati okoljskim merilom iz Priloge.

Člen 3

Okoljska merila za skupino proizvodov „leseno pohištvo“ ter s tem povezane zahteve za ocenjevanje in preverjanje veljajo štiri leta od datuma uradnega obvestila o tej odločbi.

Člen 4

Za upravne namene se skupini proizvodov „leseno pohištvo“ dodeli številčna oznaka „36“.

Člen 5

Ta odločba je naslovljena na države članice.

(1) UL L 237, 21.9.2000, str. 1.

PRILOGA

OKVIR

Cilji meril

Namen teh meril je predvsem spodbuditi zmanjševanje vpliva, ki ga ima leseno pohištvo v svojem življenjskem ciklusu na okolje in zdravje ljudi.

Njihovi cilji so predvsem:

— uporaba materialov, proizvedenih na bolj trajnosten način,

— zmanjšanje uporabe nevarnih snovi in emisij onesnaževalnih snovi,

— proizvodi s preskušeno trajnostjo.

Zahteve za ocenjevanje in preverjanje

Pri vsakem merilu so navedene posebne zahteve za ocenjevanje in preverjanje. Po potrebi se lahko poleg preskusnih metod, ki so navedene za vsako merilo, uporabijo tudi druge, če pristojni organ, ki ocenjuje vlogo, potrdi njihovo enakovrednost.

Kadar mora vlagatelj predložiti dokumentacijo, analize, poročila o preskusih ali druge dokaze o izpolnjevanju meril, lahko ti po potrebi izvirajo od vlagatelja in/ali njegovega(-ih) dobavitelja(-ev) in/ali njihovega(-ih) dobavitelja(-ev) itd.

Ocenjevanje skladnosti morajo (kadar je to mogoče) opravljati ustrezno akreditirani laboratoriji, ki izpolnjujejo splošne zahteve standarda EN ISO 17025.

Po potrebi lahko pristojni organi zahtevajo dokazila in opravljajo samostojna preverjanja.

Pristojnim organom se priporoča, da pri ocenjevanju vlog in spremljanju skladnosti z merili upoštevajo izvajanje priznanih sistemov okoljskega ravnanja, kot je EMAS ali ISO 14001, in okoljske deklaracije proizvodov (opomba: te deklaracije in sistemi ravnanja niso obvezni, se pa spodbujajo).

MERILA

Izjeme

Uporabljajo se naslednje izjeme glede nekaterih meril za materiale:

(i) Materiali, ki predstavljajo manj kot 3 % skupne mase proizvoda z znakom za okolje, razen masivnega lesa, materialov na osnovi lesa in materialov, za katere veljajo merila za površinsko obdelavo ter sestavljanje pohištva, so lahko izvzeti iz izpolnjevanja „zahtev za les in material na osnovi lesa“.

(ii) Elementi za pritrditev, na primer vijaki in žeblji, ter okovje za drsna vrata in predale so izvzeti iz izpolnjevanja vseh meril za materiale.

Ocenjevanje in preverjanje: zagotovijo se ustrezne informacije o tistih materialih, ki so izvzeti iz izpolnjevanja nekaterih meril. V izračun deleža materialov, ki se lahko izvzamejo, se vključi količina takih materialov v sestavljenih materialih ne glede na delež sestavljenega materiala v končnem kosu pohištva z znakom za okolje. V izračun skupne mase se ne vključi masa elementov za pritrditev.

1. Opis proizvoda

Zagotovi se opis proizvoda (funkcionalni opis, ime proizvoda ali referenčna oznaka; če so na voljo različne vrste proizvoda, se opišejo podvrste, na katere se vloga nanaša). Zagotovijo se informacije o skupni masi proizvoda, materialih, uporabljenih v proizvodu, vključno s elementi za pritrditev, ter informacije o njihovih masah.

Ocenjevanje in preverjanje: vlagatelj predloži pristojnemu organu opis proizvoda z zgoraj navedenimi informacijami.

2. Nevarne snovi

(a) Lesnemu proizvodu se ne smejo dodati nobene snovi ali pripravki, ki jim je dodeljen ali bi jim ob predložitvi vloge lahko bil dodeljen kateri koli od naslednjih opozorilnih stavkov (ali njihovih kombinacij): — R23 (strupeno pri vdihavanju), — R24 (strupeno v stiku s kožo), — R25 (strupeno pri zaužitju), — R26 (zelo strupeno pri vdihavanju), — R27 (zelo strupeno v stiku s kožo), — R28 (zelo strupeno pri zaužitju), — R39 (nevarnost zelo resnih trajnih učinkov), — R40 (omejeni dokazi o rakotvornem učinku), — R42 (vdihavanje lahko povzroči preobčutljivost), — R43 (stik s kožo lahko povzroči preobčutljivost), — R45 (lahko povzroči raka), — R46 (lahko povzroči dedne genetske okvare), — R48 (nevarnost hudih okvar zdravja pri dolgotrajnejši izpostavljenosti), — R49 (pri vdihavanju lahko povzroči raka), — R50 (zelo strupeno za vodne organizme), — R51 (strupeno za vodne organizme), — R52 (škodljivo za vodne organizme), — R53 (lahko povzroči dolgoročne škodljive učinke v vodnem okolju), — R60 (lahko škoduje plodnosti), — R61 (lahko škoduje nerojenemu otroku), — R62 (možna nevarnost oslabitve plodnosti), — R63 (možna nevarnost škodovanja nerojenemu otroku), — R68 (možna nevarnost trajnih okvar zdravja), kot so opredeljeni v Direktivi Sveta 67/548/EGS z dne 27. junija 1967 (direktiva o nevarnih snoveh) o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (1) (direktiva o nevarnih snoveh) in v njenih poznejših spremembah ter ob upoštevanju Direktive 1999/45/ES Evropskega parlamenta in Sveta (2) (direktiva o nevarnih pripravkih). Kot druga možnost se lahko upošteva razvrstitev v skladu z Uredbo (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (3). V tem primeru se surovinam ne smejo dodati nobene snovi ali pripravki, ki jim je dodeljen ali bi jim ob predložitvi vloge lahko bil dodeljen kateri koli od naslednjih opozorilnih stavkov (ali njihovih kombinacij): H300, H301, H310, H311, H317, H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341, H370, H372.

(b) Proizvod ne sme vsebovati halogeniranih organskih veziv, aziridina, poliaziridinov ter barvil in dodatkov na osnovi: — svinca, kadmija, kroma (VI), živega srebra in njihovih spojin, — arzena, bora in bakra, — organskega kositra.

(c) V proizvodu se lahko uporabljajo samo zaviralci gorenja, ki so kemijsko vezani v matriks/material ali na površino matriksa/materiala (reaktivni zaviralci gorenja). Če za zaviralce gorenja velja kateri koli stavek R (opozorilni stavek), naveden spodaj, morajo ti reaktivni zaviralci gorenja ob uporabi spremeniti svoje kemične lastnosti, tako da ni več upravičena razvrstitev pod nobenega teh stavkov R. (Manj kot 0,1 % zaviralca gorenja na matriksu/materialu lahko ostane v obliki, v kakršni je bil pred uporabo.) — R40 (omejeni dokazi o rakotvornem učinku), — R45 (lahko povzroči raka), — R46 (lahko povzroči dedne genetske okvare), — R49 (pri vdihavanju lahko povzroči raka), — R50 (zelo strupeno za vodne organizme), — R51 (strupeno za vodne organizme), — R52 (škodljivo za vodne organizme), — R53 (lahko povzroči dolgoročne škodljive učinke v vodnem okolju), — R60 (lahko škoduje plodnosti), — R61 (lahko škoduje nerojenemu otroku), — R62 (možna nevarnost oslabitve plodnosti), — R63 (možna nevarnost škodovanja nerojenemu otroku), — R68 (možna nevarnost trajnih okvar zdravja), kot so opredeljeni v Direktivi 67/548/EGS ter v poznejših spremembah Direktive. Zaviralci gorenja, ki so samo fizikalno primešani matriksu/materialu, so izvzeti (aditivni zaviralci gorenja). Kot druga možnost se lahko upošteva razvrstitev v skladu z Uredbo (ES) št. 1272/2008. V tem primeru se surovinam ne smejo dodati nobene snovi ali pripravki, ki jim je dodeljen ali bi jim ob predložitvi vloge lahko bil dodeljen kateri koli od naslednjih opozorilnih stavkov (ali njihovih kombinacij): H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341. Ocenjevanje in preverjanje: vlagatelj predloži izjavo o skladnosti s tem merilom, seznam sestavin in s tem povezano dokumentacijo, kot so varnostni listi.

3. Zahteve za les in material na osnovi lesa

(a) Trajnostno gospodarjenje z gozdovi

Proizvajalec izvaja politiko trajnostne nabave lesa ter ima na voljo sistem za izsleditev in preverjanje porekla lesa od gozda do prvega prevzemnega mesta.

Poreklo vsega lesa se dokumentira. Proizvajalec mora zagotoviti, da ves les izvira iz zakonitih virov. Les ne izvira z zaščitenih območij ali območij, ki so v uradnem postopku za pridobitev naziva zaščitenega območja, staroraslih gozdov in gozdov z veliko ohranitveno vrednostjo, opredeljeno na nacionalni ravni v postopkih z zainteresiranimi stranmi, razen kadar so nakupi popolnoma v skladu z nacionalnimi predpisi o ohranjanju okolja.

— Pri lesenih proizvodih na trgu, ki imajo znak za okolje, mora do 30. junija 2011 vsaj 50 % kakršnega koli masivnega lesa in 20 % materialov na osnovi lesa izvirati iz gozdov, ki se trajnostno upravljajo in so bili ustrezno certificirani na podlagi neodvisnega sistema tretje stranke, skladnega z merili iz odstavka 15 Resolucije Sveta z dne 15. decembra 1998 o gozdarski strategiji za EU in nadaljnjim razvojem teh meril, ali iz recikliranih materialov.

— Pri lesenih proizvodih na trgu, ki imajo znak za okolje, mora od 1. julija 2011 do 31. decembra 2012 vsaj 60 % kakršnega koli masivnega lesa in 30 % materialov na osnovi lesa izvirati iz gozdov, ki se trajnostno upravljajo in so bili ustrezno certificirani na podlagi neodvisnega sistema tretje stranke, skladnega z merili iz odstavka 15 Resolucije Sveta z dne 15. decembra 1998 o gozdarski strategiji za EU in nadaljnjim razvojem teh meril, ali iz recikliranih materialov.

— Pri lesenih proizvodih na trgu, ki imajo znak za okolje, mora od 1. januarja 2013 vsaj 70 % kakršnega koli masivnega lesa in 40 % materialov na osnovi lesa izvirati iz gozdov, ki se trajnostno upravljajo in so bili ustrezno certificirani na podlagi neodvisnega sistema tretje stranke, skladnega z merili iz odstavka 15 Resolucije Sveta z dne 15. decembra 1998 o gozdarski strategiji za EU in nadaljnjim razvojem teh meril, ali iz recikliranih materialov.

Ocenjevanje in preverjanje: vlagatelj za izpolnjevanje teh pogojev dokaže, da bodo vsi njegovi leseni proizvodi z znakom za okolje, ko se prvič dajo v promet po datumih iz teh meril, dosegali ustrezno raven glede certificiranega lesa. Če tega ne more dokazati, bo pristojni organ podelil znak za okolje samo za obdobje, za katero se lahko dokaže skladnost z zahtevami. Vlagatelj predloži ustrezno dokumentacijo dobavitelja lesa, v kateri so navedeni vrste, količine in natančna porekla lesa, uporabljenega v proizvodnji pohištva. Vlagatelj predloži ustrezeni(-ne) certifikat(-e), s katerim(-i) dokaže, da sistem certificiranja ustrezno izpolnjuje zahteve iz odstavka 15 Resolucije Sveta z dne 15. decembra 1998 o gozdarski strategiji za EU.

Opredelitev: leseni materiali so materiali, ki nastanejo z vezavo enega ali več naslednjih materialov z adhezivnimi sredstvi in/ali lepili: lesnih vlaken in/ali rezanega ali luščenega furnirja in/ali lesnih odpadkov iz gozdov, nasadov in žaganega lesa, odpadkov iz celulozne/papirne industrije in/ali recikliranega lesa. Materiali na osnovi lesa vključujejo: lesonitne plošče, vlaknene plošče, vlaknene plošče srednje gostote, iverne plošče, usmerjene pramenske plošče (OSB), vezane lesene plošče in plošče iz masivnega lesa. Izraz „material na osnovi lesa“ se nanaša tudi na sestavljene materiale iz lesenih plošč, prekritih s plastičnimi masami, laminiranimi plastičnimi masami, kovinami ali drugimi premaznimi materiali, in lesene plošče, ki so končni izdelki/polizdelki.

Materiali na osnovi lesa, ki so končni izdelki/polizdelki, in materiali na osnovi lesa, prekriti s plastičnimi masami, laminiranimi plastičnimi masami, kovinami ali drugimi premaznimi materiali, poleg meril iz tega oddelka izpolnjujejo tudi merila za površinsko obdelavo.

(b) Reciklirana lesna vlakna

Že uporabljen les, iverje ali vlakna, ki se uporabijo pri proizvodnji materialov na osnovi lesa (vhodni material), izpolnjujejo vsaj določbe standarda Evropskega združenja proizvajalcev plošč (EPF), navedene v odstavku 6 dokumenta „Standard EPF za dobavne pogoje za recikliran les“ (EPF Standard for delivery conditions of recycled wood) z dne 24. oktobra 2002. V Dodatku 1 je tudi preglednica z referenčnimi standardi.

Ocenjevanje in preverjanje: predloži se izjava, da se pri proizvodnji materialov na osnovi lesa uporablja že uporabljen les. Poleg tega se predložijo rezultati preskusa za potrditev skladnosti z mejnimi vrednostmi, določenimi v Dodatku 1.

(c) Impregnacijske snovi in zaščitna sredstva

(i) Notranje pohištvo se ne impregnira. Vse druge vrste pohištva, če se na njih uporabijo impregnacijska ali zaščitna sredstva, izpolnjujejo zahteve glede nevarnih snovi (oddelek 2).

(ii) Masivni les se po poseku ne obdeluje s snovmi ali pripravki, ki vsebujejo snovi s katerega koli od naslednjih seznamov: — snovi, ki so v priporočilih SZO za razvrščanje pesticidov po nevarnosti razvrščene v razred 1a (izjemno nevarne), — snovi, ki so v priporočilih SZO za razvrščanje pesticidov po nevarnosti razvrščene v razred 1b (zelo nevarne).

Poleg tega je obdelava lesa skladna z določbami Direktive Sveta 79/117/EGS (4) in Direktive Sveta 76/769/EGS (5).

Ocenjevanje in preverjanje: vlagatelj predloži izjavo o skladnosti s tem merilom, seznam uporabljenih snovi in podatkovni list za vsako snov.

(d) Uporaba nevarnih snovi in pripravkov pri proizvodnji materialov iz lesa

Poleg zahtev glede nevarnih snovi iz oddelka 2 vse snovi in pripravki, ki se uporabljajo pri proizvodnji materiala na osnovi lesa, izpolnjujejo naslednje:

(i) Neobdelan les se ne obdeluje s snovmi ali pripravki, ki vsebujejo snovi s katerega koli od naslednjih seznamov: — snovi, ki so v priporočilih SZO za razvrščanje pesticidov po nevarnosti razvrščene v razred 1a (izjemno nevarne), — snovi, ki so v priporočilih SZO za razvrščanje pesticidov po nevarnosti razvrščene v razred 1b (zelo nevarne). Poleg tega je obdelava lesa skladna z določbami Direktive 79/117/EGS in Direktive 76/769/EGS.

(ii) Vsebnost prostega formaldehida v proizvodih ali pripravkih, uporabljenih na ploščah, ne presega 0,3 % (m/m). Vsebnost prostega formaldehida v vezivih, adhezivnih sredstvih in lepilih za vezane plošče ali laminirane lesene plošče ne presega 0,5 % (m/m).

Ocenjevanje in preverjanje: vlagatelj predloži ustrezne izjave, ki potrjujejo, da so zgornje zahteve izpolnjene. Za kemične proizvode, uporabljene pri proizvodnji materialov na osnovi lesa, se predloži varnostni list ali enakovredna dokumentacija z informacijami o razvrstitvi glede nevarnosti za zdravje.

(e) Emisije formaldehida iz materialov iz neobdelanega lesa

Materiali na osnovi lesa so v kosu pohištva dovoljeni, če izpolnjujejo naslednje zahteve:

(i) Iverne plošče: emisije formaldehida iz ivernih plošč v surovem stanju, tj. pred strojno obdelavo ali nanašanjem premaza, ne presegajo 50 % mejne vrednosti, ki bi po standardu EN 312 omogočala razvrstitev v kakovostni razred E1. Ocenjevanje in preverjanje: vlagatelj in/ali njegov dobavitelj predložita dokaz, da so materiali na osnovi lesa skladni s to zahtevo po evropskem standardu EN 312-1.

(ii) Vlaknene plošče: vsebnost formaldehida, izmerjena v kateri koli uporabljeni vlakneni plošči, ne presega 50 % mejne vrednosti, ki bi po standardu EN 622-1 omogočala razvrstitev v kakovostni razred A. Vendar bodo vlaknene plošče, razvrščene v razred A, sprejete, če ne predstavljajo več kot 50 % vsega lesa in materialov na osnovi lesa, uporabljenih v proizvodu. Ocenjevanje in preverjanje: vlagatelj in/ali njegov dobavitelj predložita dokaz, da so materiali na osnovi lesa skladni s to zahtevo po evropskem standardu EN 622-1.

(f) Gensko spremenjen les

Proizvod ne vsebuje gensko spremenjenega lesa.

Ocenjevanje in preverjanje: vlagatelj predloži izjavo, da gensko spremenjen les ni bil uporabljen.

4. Merila za površinsko obdelavo

Površinska obdelava se nanaša na postopek površinske obdelave posameznih delov/elementov pohištva ali pohištva kot celote.

(a) Površinska obdelava s plastičnimi masami in kovinami

V skupni masi kosa pohištva sta dovoljena največ 2 % plastičnih mas in kovin. Izpolnjevati morajo splošne zahteve glede nevarnih snovi iz oddelka 2.

Ocenjevanje in preverjanje: vlagatelj predloži ustrezno dokumentacijo, da dokaže skladnost s temi merili.

(b) Površinska obdelava, ki ne vključuje plastičnih mas in kovin

To merilo se nanaša na premazovanje pohištva in lesenih materialov.

(i) Nevarne snovi in pripravki (vključno z vsebnostjo HOS)

Vsi uporabljeni materiali, snovi in pripravki morajo izpolnjevati zahteve glede nevarnih snovi iz oddelka 2.

Ocenjevanje in preverjanje: vlagatelj predloži izjavo o skladnosti s tem merilom, seznam sestavin in s tem povezano dokumentacijo, na primer sezname materiala in varnostne liste.

Poleg tega so kemične snovi, ki jih proizvajalec/dobavitelj razvrsti kot za okolje škodljive v skladu s sistemom razvrščanja Skupnosti (28. sprememba Direktive 67/548/EGS), skladne z eno od naslednjih dveh omejitev:

— kemičnih snovi, ki so razvrščene kot za okolje škodljive v skladu z Direktivo 1999/45/ES, ni dovoljeno dodajati snovem in pripravkom za površinsko obdelavo. Vendar lahko proizvodi vsebujejo največ 5 % hlapnih organskih spojih (HOS), opredeljenih v Direktivi Sveta 1999/13/ES (6) (HOS je katera koli organska spojina s parnim tlakom 0,01 kPa ali več pri 293,15 K ali z ustrezno hlapnostjo pri določenih pogojih uporabe). Če je proizvod treba razredčiti, vsebnost razredčenega proizvoda ne sme presegati navedenih mejnih vrednosti,

— uporabljena količina za okolje škodljivih snovi (tekoče barve/laka) v skladu z Direktivo 1999/45/ES ne presega 14 g/m2 površine, uporabljena količina HOS (tekoče barve/laka) pa ne presega 35 g/m2.

Ocenjevanje in preverjanje: vlagatelj predloži izjavo o skladnosti s tem merilom in ustrezna dokazila zanjo, ki vključujejo:

— popolno recepturo z navedbo količin in številk CAS posameznih sestavin,

— preskusno metodo in rezultate preskusa za vse snovi v proizvodu, skladno z Direktivo 67/548/EGS,

— izjavo, da so razkrite vse sestavine,

— število slojev in v posameznem sloju uporabljeno količino na kvadratni meter površine.

Način uporabe:

za izračun porabe proizvoda za površinsko obdelavo in uporabljene količine se uporabljajo naslednje standardne stopnje učinkovitosti: razpršilna naprava brez recikliranja 50 %, razpršilna naprava z recikliranjem 70 %, elektrostatično razprševanje 65 %, razprševalna čaša/disk 80 %, nanos z valjem 95 %, rakelski postopek 95 %, vakuumski nanos 95 %, potapljanje 95 %, oblivanje 95 %.

(c) Formaldehid

Emisije formaldehida iz snovi in pripravkov za površinsko obdelavo ne presegajo 0,05 ppm.

Ocenjevanje in preverjanje: vlagatelj in/ali njegov dobavitelj predložita izjavo, da je zgornja zahteva izpolnjena, in informacije o formulaciji za površinsko obdelavo (npr. varnostni listi).

(d) Mehčala

Če se v proizvodnem postopku uporabi kakršno koli mehčalo, morajo ftalati izpolnjevati zahteve glede nevarnih snovi iz oddelka 2.

Poleg tega proizvod ne sme vsebovati di-n-oktil ftalata (DNOP), diizononil ftalata (DINP) in diizodecil ftalata (DIDP).

Ocenjevanje in preverjanje: vlagatelj predloži izjavo o skladnosti s tem merilom.

(e) Biocidi

Dovoljena je samo uporaba biocidnih pripravkov, ki vsebujejo biocidne aktivne snovi iz Priloge IA k Direktivi 98/8/ES Evropskega parlamenta in Sveta (7) ter se lahko uporabljajo pri pohištvu.

Ocenjevanje in preverjanje: vlagatelj predloži izjavo o izpolnjevanju zahtev iz tega merila in seznam uporabljenih biocidnih pripravkov.

5. Merila za sestavljanje pohištva

To merilo se nanaša na lepljenje elementov pri sestavljanju pohištva, tj. adhezivna sredstva.

(a) Nevarne snovi v dodatkih in vezivih

Izpolnjevati morajo zahteve glede nevarnih snovi iz oddelka 2.

Ocenjevanje in preverjanje: vlagatelj predloži ustrezne izjave, ki potrjujejo, da so zgornje zahteve izpolnjene. Za vsak kemični proizvod, uporabljen pri sestavljanju pohištva, se predloži varnostni list ali enakovredna dokumentacija z informacijami o razvrstitvi glede nevarnosti za zdravje. Predložijo se poročila o preskusih ali izjava dobavitelja glede vsebnosti prostega formaldehida.

(b) Hos

Vsebnost HOS v adhezivnih sredstvih, uporabljenih pri sestavljanju pohištva, ne presega 5 % (m/m). (HOS je katera koli organska spojina s parnim tlakom 0,01 kPa ali več pri 293,15 K ali z ustrezno hlapnostjo pri določenih pogojih uporabe.)

Ocenjevanje in preverjanje: vlagatelj predloži izjavo, v kateri navede adhezivna sredstva, uporabljena pri sestavljanju pohištva, in zagotovi skladnost s tem merilom.

6. Merila za končni proizvod

(a) Trajnost in varnost

Proizvod izpolnjuje zahteve glede trajnosti, vzdržljivosti, varnosti in stabilnosti iz standardov EN, ki veljajo za uporabo proizvoda. Če standardov EN ni, se uporabljajo zahteve iz standardov ISO. Če ni standardov EN ali ISO, neodvisna ustanova za preskušanje opravi oceno trajnosti, vzdržljivosti, varnosti in stabilnosti proizvoda na podlagi njegove zasnove in izbranih materialov.

V priročniku za uporabo bo seznam norm in standardov, ki se uporabljajo za ocenjevanje trajnosti.

Ker je merilo trajnosti proizvoda pomembno in je ocenjevanje trajnosti treba izboljšati, bo EUEB sprejel pobudo za pospešitev sprejemanja standardov trajnosti EN, ki morajo biti na voljo pri naslednjem pregledu sedanjih meril.

Ocenjevanje in preverjanje: proizvajalec predloži izjavo, dokumentacijo o preskusnih metodah, ki jih je uporabila pooblaščena ustanova, in rezultate preskusov.

(b) Vzdrževanje

Proizvodi se lahko vzdržujejo brez organskih topil.

Proizvajalec na zahtevo zagotovi dobavo nadomestnih delov (izvirnih funkcionalnih kosov ali kosov z enakovredno funkcijo) skozi celotno obdobje industrijske proizvodnje teh delov in še 5 let po ustavitvi proizvodnje zadevne serije.

Ocenjevanje in preverjanje: vlagatelj in/ali njegov dobavitelj predložita izjavo in dokumentacijo, ki dokazuje, da je to merilo izpolnjeno.

(c) Recikliranje in odpadki

Proizvod mora biti mogoče enostavno reciklirati. Potrošniku se zagotovi podroben opis najustreznejših načinov za njegovo odstranjevanje (ponovna uporaba, recikliranje, vlagateljeva pobuda za vrnitev proizvoda proizvajalcu, proizvodnja energije), razvrščenih glede na njihov vpliv na okolje. Pri vsaki možnosti morajo biti jasno navedeni previdnostni ukrepi, ki jih je treba upoštevati, da se omeji vpliv na okolje.

Ocenjevanje in preverjanje: vlagatelj in/ali njegov dobavitelj predložita vzorec informacij, ki bodo priložene proizvodu, in utemeljitev priporočil.

(d) Obveščanje potrošnikov

Proizvodu z znakom za okolje se priložijo naslednje informacije:

— informacije o ustreznosti za namen glede na domačo ali javno uporabo (redkejša ali pogostejša uporaba, uporaba v notranjih prostorih ali na prostem),

— informacije o čiščenju in vzdrževanju,

— na zahtevo navodila proizvajalca ali trgovca na drobno za zamenjavo (morebitnega) stekla, če se to poškoduje ali razbije,

— navodila, da je treba v zvezi z najustreznejšim odstranjevanjem starega pohištva in materialov stopiti v stik z lokalnimi organi,

— navodila za sestavljanje,

— najustreznejša ergonomska uporaba, kadar je to ustrezno,

— ime vrste masivnega lesa,

— navedba sredstev za obdelavo ali zaščitnih sredstev (kemičnih, bioloških ali fizikalnih), uporabljenih na proizvodih, namenjenih uporabi na prostem,

— priporočilo, naj potrošniki za nadaljnje vzdrževanje pohištva uporabljajo proizvode z znakom EU za okolje.

Ocenjevanje in preverjanje: vlagatelj predloži vzorec informativnega gradiva, priloženega proizvodu z znakom za okolje.

(e) Pakiranje končnega izdelka

Embalaža mora izpolnjevati naslednje zahteve:

(i) izdelana mora biti iz enega od naslednjih materialov: — materiala, ki ga je mogoče enostavno reciklirati, — materialov iz obnovljivih virov, — materialov, namenjenih vnovični uporabi, kot so tekstilne obloge;

(ii) vsi materiali se z roko zlahka ločijo na posamezne dele iz enega materiala, ki se lahko reciklirajo (npr. karton, papir, plastične mase, tekstil).

Ocenjevanje in preverjanje: ob predložitvi vloge se zagotovita opis embalaže proizvoda in ustrezna izjava o skladnosti s temi merili.

(f) Informacije na embalaži

Na embalaži je navedeno naslednje besedilo:

„Več informacij o tem, zakaj je bil temu proizvodu podeljen znak za okolje, najdete na spletni strani: http://www.ecolabel.eu“

Naslednje besedilo (ali enakovredno besedilo) je navedeno tudi na embalaži in v priročniku za uporabo:

„Več informacij dobite na spletni strani, namenjeni znaku EU za okolje. Dodatne informacije je mogoče dobiti pri: ime/naslov vlagateljevega oddelka za potrošnike.“

Ocenjevanje in preverjanje: vlagatelj predloži vzorec embalaže in priročnika za uporabo proizvoda, informacije, ki se priložijo proizvodu, in izjavo o skladnosti z vsakim delom tega merila.

(g) Informacije na znaku za okolje

Polje 2 znaka za okolje vsebuje naslednje besedilo:

— les iz gozdov, s katerimi se dobro gospodari,

— omejena količina nevarnih snovi,

— proizvod s preskušeno trajnostjo.

Ocenjevanje in preverjanje: vlagatelj predloži vzorec embalaže proizvoda, na kateri je prikazan znak, in izjavo o skladnosti s tem merilom.

(1) UL 196, 16.8.1967, str. 1.

(2) UL L 200, 30.7.1999, str. 1.

(3) UL L 353, 31.12.2008, str. 1.

(4) UL L 33, 8.2.1979, str. 36.

(5) UL L 262, 27.9.1976, str. 201.

(6) UL L 85, 29.3.1999, str. 1.

(7) UL L 123, 24.4.1998, str. 1.